# SMJERNICE ZA PODNOSIOCE PROJEKTNIH PRIJEDLOGA

PODSTICAJI PRIVREDNOM SEKTORU U GRADU DOBOJU U SVRHU JAČANJA KONKURENTNOSTI, POVEĆANJA PROIZVODNJE I OČUVANJA RADNIH MJESTA

.

Doboj, juli 2020. godine

# UVODNE NAPOMENE

## Uvod

Projekat „Podsticaji privrednom sektoru u Gradu Doboju u svrhu jačanja konkurentnosti, povećanja proizvodnje i očuvanja radnih mjesta“ realizuje Grad Doboj u okviru Projekta ekološkog i ekonomskog upravljanja (MEG), koji podržava i finansira Vlada Švajcarske, a sprovodi Razvojni program Ujedinjenih nacija u Bosni i Hercegovini (UNDP BiH).

Cilj projekta je povećanje konkurentnosti uz očuvanje radnih mjesta.

Ukupana vrijednost podsticajnih sredstava iznosi 160.000,00 KM. Sredstva podsticaja su namijenjena samostalnim preduzetničkim radnjama registrovanim na području Grada Doboja, koje se bave proizvodnjom, preradom, trgovinom i pružanjem usluga, **čiji rad je usljed pandemije COVID 19 bio zabranjen u potpunosti ili u dijelu perioda od 16.03. do 31.05.2020. godine, samostalnim preduzetničkim radnjama koje u vrijeme pandemije efektivno nisu mogle poslovati zbog prirode djelatnosti i** privrednim subjektima (samostalne preduzetničke radnje i preduzeća) koji posluju u skladu sa Zakonom o profesionalnoj rehabilitaciji, osposobljavanju i zapošljavanju invalida.

Podsticajna sredstva mogu se koristiti za nabavku **NOVIH** proizvodnih mašina, alata i pripadajuće opreme, repromaterijala za proizvodnju, preradu ili obavljanje usluga, nabavku softvera, izradu promotivnog materijala i softverskih rješenja u svrhu unapređenja proizvodnje, prodaje robe i/ili usluga i on-line prodaju, savjetodavne usluge za prethodne stavke, nabavku sredstava za ličnu zaštitu radnika u radnom procesu, sredstava za ličnu higijenu zaposlenih, higijenu radnog prostora, nabavku sredstava za dezinfekciju prostora i dezinfekciju sredstava za rad.

Vrijednost sredstava namijenjenih za nabavku repromaterijala, sredstava za ličnu zaštitu radnika u radnom procesu, sredstava za ličnu higijenu zaposlenih, higijenu radnog prostora, nabavku sredstava za dezinfekciju prostora i dezinfekciju sredstava za rad zbirno ne može biti veća od 30% ukupne vrijednosti investicije.

## Ciljevi javnog poziva

**Opšti cilj:**

Doprinijeti ekonomskom razvoju Grada Doboja.

**Specifični ciljevi:**

1. Očuvanje ili povećanje konkurentnosti poslovnih subjekata.
2. Očuvanje nivoa radne angažovanosti stanovništva.

## Korisnici – ciljna grupa sredstava Grant šeme

Plasman podsticaja usmjeren je ka:

1. samostalnim preduzetničkim radnjama registrovanim na području Grada Doboja, koje se bave proizvodnjom, preradom, trgovinom i pružanjem usluga kojima je bio zabranjen ili onemogućen rad u potpunosti ili u dijelu perioda od 16.03.2020. do 31.05.2020. godine;
2. privrednim subjektima (samostalne preduzetničke radnje i preduzeća) koji posluju u skladu sa Zakonom o profesionalnoj rehabilitaciji, osposobljavanju i zapošljavanju invalida.

Pravo na podsticaj putem ovog poziva **NEMAJU**: prodavnice mješovite robe, prodavnice farmaceutskih proizvoda (apoteke), poljoprivredne apoteke, pekare, pekoteke; subjekti koji se bave primarnom poljoprivrednom proizvodnjom, proizvodnjom duvana i duvanskih proizvoda, proizvodnjom alkoholnih pića, proizvodnjom i/ili prodajom oružja i vojne opreme.

Pored samih korisnika podsticaja, korist od realizacije ove linije podsticaja imaće zaposlena lica kao i njihova domaćinstva.

## Očekivani rezultati Grant šeme

1. Najmanje 25 poslovnih subjekata ostvarilo pravo na podsticaj i time povećalo konkurentnost;
2. Putem podsticaja obezbijeđeno je očuvanje najmanje 40 radnih mjesta.

Obaveza korisnika podsticaja je da po okončanju njegove projektne intervencije obezbijedi očuvanje broja radnih mjesta kakav je bio na dan 29.02.2020. godine. **Dodatno zapošljavanje biće posebno bodovano u skladu sa Kriterijumima za ocjenjivanje**.

***Napomena:*** *Konačni podaci o rezultatima biće prikupljeni putem upitnika na kraju projektne aktivnosti.*

## Iznos ukupnih sredstava za realizaciju projekta i iznos sufinansiranja po pojedinačnoj prijavi

Ukupna vrijednost podsticajnih sredstava namijenjenih za ovaj javni poziv iznosi 160.000,00 KM.

Podnosilac prijave koji spada u grupu a) definisanu u Smjernicama u dijelu „Korisnici“ može podnijeti projektni prijedlog za sredstva podsticaja do maksimalnog iznosa od 6.000 KM.

Podnosilac prijave koji spada u grupu b) definisanu u Smjernicama u dijelu „Korisnici“ može podnijeti projektni prijedlog za sredstva podsticaja do maksimalnog iznosa od 6.000 KM ukoliko je registrovan kao samostalni preduzetnik, a ukoliko je registrovan kao privredno društvo, maksimalan iznos podsticaja za koji može podnijeti projektni prijedlog je 10.000 KM.

**Ukoliko podnosilac prijave obezbijedi sopstveno učešće za realizaciju projektne aktivnosti, prijava će biti dodatno bodovana u skladu sa Kriterijumima za ocjenjivanje.**

Obaveza korisnika podsticaja je da po okončanju projektnih aktivnosti obezbijedi očuvanje broja radnih mjesta kakav je bilo na dan 29.02.2020. godine. **Dodatno zapošljavanje radnika biće posebno bodovano u skladu sa Kriterijumima za ocjenjivanje.**

***Napomena:*** *Obračun procenta sopstvenog učešća korisnika podsticaja vrši sa u odnosu na* ***UKUPNU*** *vrijednost projektne intervencije (zbir vrijednost podsticaja i vrijednosti sopstvenog učešća).*

## Dinamika i način isplate podsticajnih mjera:

Sredstva za podsticaje isplaćuju se korisnicima u dvije tranše i to na sljedeći način:

* Prva tranša u vrijednoti od 70% odobrenih sredstava uplaćuje se korisniku nakon potpisivanja ugovora kojim se uređuju odnosi između Grada Doboj i korisnika (Ugovor o grantu). Sredstva se dodjeljuju **ISKLJUČIVO** za namjenu navedenu u Ugovoru (u skladu sa odobrenim projektnim prijedlogom korisnika) i po dostavljanju predračuna za nabavku **NOVIH** proizvodnih mašina, alata i pripadajuće opreme, repromaterijala za proizvodnju, preradu ili obavljanje usluga, nabavku softvera, izradu promotivnog materijala i softverskih rješenja u svrhu unapređenja proizvodnje, prodaje robe i/ili usluga i on-line prodaju, savjetodavne usluge za prethodne stavke, nabavku sredstava za ličnu zaštitu radnika u radnom procesu, sredstava za ličnu higijenu zaposlenih, higijenu radnog prostora, nabavku sredstava za dezinfekciju prostora i sredstava za rad.Korisnik je dužan u roku od 15 dana od dana potpisivanja Ugovora o grantu dostaviti predračun(e) za sredstva koja su predmet nabavke. Svaka eventualna promjena mora biti prethodno usaglašena sa davaocem podsticaja.
* Druga tranša u vrijednosti od 30% odobrenih sredstava biće isplaćena nakon podnošenja i provjere dokaza da su ispunjene sve obaveze navedene u Ugovoru o grantu. Korisnik će biti obavezan dostaviti dokaze o ispunjenju svih obaveza navedenih u Ugovoru o grantu najkasnije do 31.10.2020. godine.

# PRAVILA JAVNOG POZIVA

Sve dostavljene prijave će se ocjenjivati u dva koraka, pri čemu je prvi korak – provjera formalne ispravnosti podnesenih prijava i ispunjenosti obaveznih kriterijuma – eliminatoran, dok se u drugom koraku ocjenjuje kvalitet podnesenog projektnog prijedloga.

## Provjera formalne ispravnosti

Da bi prijava podnosioca bila uzeta u razmatranje za finansijsku podršku u okviru ovih podsticajnih mjera MORA:

* biti dostavljena u datom roku;
* biti podnesena u zadatom formatu;
* sadržavati svu obaveznu dokumentaciju.

Samo prijave koje zadovolje navedene uslove će biti dalje razmatrane.

Zainteresovani podnosioci prijava mogu predati samo jedan projektni prijedlog za dodjelu podsticaja.

## Obavezni – eliminacioni kriterijumi

Razmatrane i ocijenjene će biti samo one prijave koje ispunjavaju sljedeće obavezne kriterijume za izbor:

* podnosilac prijave ima registrovano sjedište na području Grada Doboja;
* registrovan je prije 01.03.2020. godine i od tada aktivno posluje;
* ostvario je pozitivan poslovni rezultat u 2019. godini (odnosi se na poslovne subjekte registrovane do 31.12.2019. godine);
* nema prispjelih, a neizmirenih dugovanja po osnovu direktnih i indirektnih poreza uključujući i sve doprinose zaključno sa 29.02.2020. godine;
* realizacijom projektnog prijedloga osiguraće da broj zaposlenih ostane isti ili bude povećan u odnosu na stanje na dan 29.02.2020. godine;
* realizacija predloženog projektnog prijedloga ne može trajati duže od 31.10.2020**.** godine.
* pravo na podsticaj putem ovog poziva **NEMAJU**: prodavnice mješovite robe, prodavnice farmaceutskih proizvoda (apoteke), poljoprivredne apoteke, pekare, pekoteke, primarna poljoprivredna proizvodnja, proizvodnja duvana i duvanskih proizvoda, proizvodnja alkoholnih pića, proizvodnja i/ili prodaja oružja i vojne opreme.
* pravo na podsticaj na osnovu ovog poziva **NEMAJU** korisnici koji su ostvarili pravo na podsticaj na osnovu javnih poziva u okviru Grant šeme raspisanih 2018. i 2019. godine.

Prijave koje ne ispunjavaju prethodno pomenute kriterijume Komisija za izbor korisnika neće uzeti u dalje razmatranje.

## Kategorije prihvatljivih troškova i način njihovog pravdanja

Prilikom pripreme budžeta projekata, podnosioci prijedloga u budžet mogu uključiti samo prihvatljive troškove.

Prihvatljivi troškovi projekta su:

Nabavka **NOVIH** proizvodnih mašina, alata i pripadajuće opreme, repromaterijala za proizvodnju, preradu ili obavljanje usluga, za koje je podnosilac zahtjeva registrovan, nabavku softvera, izradu promotivnog materijala i softverskih rješenja u svrhu unapređenja proizvodnje, prodaje robe i/ili usluga i on-line prodaju, savjetodavne usluge za prethodne stavke, nabavku sredstava za ličnu zaštitu radnika u radnom procesu, sredstava za ličnu higijenu zaposlenih, higijenu radnog prostora, nabavku sredstava za dezinfekciju prostora i sredstava za rad.

**Zbirna vrijednost sredstava namijenjenih za nabavku repromaterijala, sredstava za ličnu zaštitu radnika u radnom procesu, sredstava za ličnu higijenu zaposlenih, higijenu radnog prostora, nabavku sredstava za dezinfekciju prostora i za dezinfekciju sredstava za rad ne može biti veća od 30% ukupne vrijednosti investicije.**

Nastali troškovi se pravdaju sljedećom dokumentacijom:

* Profakture – predračuni za kupovinu sredstava ili usluga – neophodno za isplatu prve tranše;
* Fakture, otpremnice, nalozi banci za plaćanje, bankovni izvodi koji dokazuju da je plaćanje izvršeno u potpunosti – neophodno po realizaciji aktivnosti radi isplate druge tranše, kao i ostala dokumentacija koja dokazuje da je podnosilac zahtjeva ispunio sve ugovorne obaveze. U slučaju da korisnik ne priloži navedenu dokumentaciju, smatraće se da nije izvršio ugovorne obaveze, te će biti obavezan da izvrši povrat ranije uplaćenih podsticajnih sredstava iz prve tranše.

Neprihvatljivi troškovi (troškovi koji se ne mogu uključiti u budžet) su:

* nabavka polovnih sredstava;
* sredstva i usluge čija nabavka je fakturisana prije datuma sklapanja Ugovora;
* izmirenje poreskih obaveza osim plaćanja PDV i carine za nabavke odobrene Projektom;
* porezi i doprinosi na neto plate zaposlenih;
* dugovanja i rezerve za gubitke ili dugovanja;
* troškovi režija (voda, struja, grijanje, internet i sl);
* studijske posjete, međunarodni putni troškovi;
* kupovina i iznajmljivanje zemljišta i postojećih zgrada;
* troškovi lizinga, otplate dugova i kamate na dug;
* svi drugi toškovi koji nisu navedeni kao prihvatljivi.

***Važne napomene:***

*Svi troškovi koji su nastali u periodu* ***prije*** *potpisivanja Ugovora o dodjeli grant sredstava spadaju u kategoriju neprihvatljivih troškova.*

*Neprihvatljive su prijave sljedećih djelatnosti: prodavnice mješovite robe, prodavnice farmaceutskih proizvoda (apoteke), poljoprivredne apoteke, pekare, pekoteke, primarna poljoprivredna proizvodnja, proizvodnja duvana i duvanskih proizvoda, proizvodnja alkoholnih pića, proizvodnja i/ili prodaja oružja i vojne opreme.*

*Budžet projektnog prijedloga koji uključuje neprihvatljive troškove neće se smatrati validnim pa će cijela prijava biti odbačena. Računi za polovnu robu, kao i računi ispostavljeni prije datuma potpisivanja Ugovora neće biti priznati!*

*Navedena ograničenja se odnose kako na bespovratna podsticajna sredstva koja su predmet ovog Javnog poziva, tako i na sredstva koja kao sufinansiranje osigurava podnosilac projektnog prijedloga.*

# OCJENA – EVALUACIJA PRIJAVA

# Sve prijave koje zadovolje obavezne – eliminacione kriterijume u nastavku će biti ocijenjene u skladu sa dole navedenim kriterijumima.

# Kriterijumi za ocjenu prijava – Grupa a) i Grupa b)

| **Kriterijum** | **Broj bodova** | **Sredstvo verifikacije** |
| --- | --- | --- |
| Podnosilac prijave posluje u skladu sa Zakonom o profesionalnoj rehabilitaciji, osposobljavanju i zapošljavanju invalida | NEDA | **0****50** | Prijavni obrazacUvjerenje Fonda za profesionalnu rehabilitaciju i zapošljavanje invalida |
| Broj radnih mjesta koja će ostati sačuvana realizacijom projektnog prijedloga | 12 – 3Više od 3 | **0****5****10** | Prijavni obrazacIzjava podnosioca prijave o broju zaposlenih |
| Broj dodatnih radnih mjesta koja će biti kreirana realizacijom projektnog prijedloga***Napomena:*** *podrazumijeva se otvaranje novih radnih mjesta u odnosu na broj radnih mjesta 29.02.2020. god. Za novo radno mjesto potpisuje se ugovor o radu na puno radno vrijeme u trajanju od najmanje 6 mjeseci* | 12 – 3Više od 3 | **5****10****15** | Prijavni obrazacIzjava o ispunjavanju obaveza iz Prijavnog obrazca. |
| Vrsta ugovora koji će biti potpisan sa novozaposlenim | * ugovor na određeno vrijeme na period od 6 mjeseci sa svim novozposlenim
* ugovor na određeno vrijeme na period duži od obaveznog (duže od 6 mjeseci) sa svim novozposlenim
* kombinacija (ukoliko se zapošljava više lica pod različitim uslovima) ugovora na određeno vrijeme čije trajanje je 6 mjeseci i ugovora na određeno vrijeme na period duži od 6 mjeseci
* kombinacija (ukoliko se zapošljava više lica pod različitim uslovima) ugovora na određeno vrijeme čije trajanje je 6 mjeseci i ugovora na neodređeno
* kombinacija (ukoliko se zapošljava više lica pod različitim uslovima) ugovora na određeno vrijeme čije trajanje je duže od 6 mjeseci i ugovora na neodređeno vrijeme
* ugovor na neodređeno vrijeme sa svim novozaposlenim
 | **10****12****14****16****18****20** | Prijavni obrazacIzjava o ispunjavanju obaveza iz Prijavnog obrazca. |
| Podnosilac aplikacije je: | - uslužna djelatnost i trgovina- proizvodno-uslužna djelatnost- proizvodna djelatnost | **0****5****10** | Prijavni obrazacIzvod iz statistike o klasifikaciji djelatnosti |
| Vlasnik ili direktor poslovnog subjekta koji je podnio/la aplikaciju je žena. | NEDA | **0****10** | Prijavni obrazacKopija Rješenja o registraciji |
| Finansijsko učešće podnosioca prijave u ukupnim troškovima realizacije aktivnosti | Manje ili jednako 30%Veće od 30%, a manje ili jednako 50%Veće od 50% | **5****10****15** | Prijavni obrazacIzjava o ispunjavanju obaveza iz Prijavnog obrazca. |
| Značaj realizacije projekta za zajednicu (zapošljavanje ranjivih kategorija, unapređenje kvaliteta života u lokalnoj zajednici, proizvodnja deficitarnih proizvoda ili supstitucija uvoza, i sl).***Napomena:*** *za svaki pojedinačni kriterijum dodjeljuje se 5 bodova do maksimalnih 20 bodova* | **0 - 20** | Prijavni obrazac Izvod iz statistike o klasifikaciji djelatnosti; |
| **Maksimalan ukupan broj bodova** | **150** |  |

## ***Napomena:*** *svi kriterijumi koji su dodatno bodovani na osnovu navoda u projektnoj prijavi postaju ugovorna obaveza korisnika. Projektna prijava sastavni je dio Ugovora sa korisnikom.*

## Rang lista

Nakon ocjenjivanja projektnog prijedloga, u skladu sa navedenim kriterijumima, utvrđuje se Rang lista prijava na osnovu ostvarenog broja bodova. Komisija za izbor korisnika će na osnovu Rang liste dati preporuku gradonačelniku za sklapanje Ugovora o grantu sa odabranim korisnicima.

# NAČIN PODNOŠENJA PRIJAVE

## Prijava

Prijava MORA biti podnesena u zadatom formatu i sadržavati sljedeće dokumente:

1. Popunjen prijavni obrazac (Obrazac 1) koji je sastavni dio ovog dokumenta;
2. Prilog budžeta (Obrazac 2) koji je sastavni dio ovog dokumenta;
3. Potpisanu izjavu o planiranom iznosu sufinansiranja, ukoliko podnosilac prijave planira sopstveno finansijsko učešće, kao i o obavezi ispunjenja svih drugih elemenata prijave, što uključuje i eventualno zapošljavanje novih radnika prije krajnjeg roka za realizaciju svih projektnih aktivnosti, a na osnovu ugovora o radu čije trajanje ne može biti kraće od 6 mjeseci. (Obrazac 3);
4. Potpisanu Izjavu o nepostojanju sukoba interesa i nesudjelovanju u koruptivnim radnjama (Obrazac 4);
5. Obavezna dokumentacija.

## Obavezna dokumentacija

* kopija Rješenja o registraciji poslovnog subjekta;
* Uvjerenje Fonda za profesionalnu rehabilitaciju i zapošljavanje invalida da podnosilac prijave posluje u skladu sa Zakonom o profesionalnoj rehabilitaciji, osposobljavanju i zapošljavanju invalida. **Odnosi se samo na grupu b);**
* izvod iz statistike o klasifikaciji djelatnosti;
* kopija finansijskog izvještaja za prethodnu godinu, za podnosioce prijave registrovane do 31.12.2019. godine, ovjerena kod Poreske uprave;
* obrazac 1007 za mjesece januar, odnosno februar 2020. godine, za podnosioce prijave registrovane u 2020. godini prije 29.02.2020. godine, ili drugi relevantan dokaz (npr. obrazac 1008);
* Izjava o izmirenim obavezama po osnovu direktnih i indirektnih poreza, uključujući i sve doprinose zaključno sa 29.02.2020. godine. Podnosioci čije prijave budu odobrene za finansiranje će prije potpisivanja Ugovora morati dostaviti poreska uvjerenja o izmirenim obavezama po osnovu direktnih i indirektnih poreza, uključujući i sve doprinose, izdata od nadležnih institucija;
* lista zaposlenih zaključno sa 29.02.2020. godine ovjerena kod Poreske uprave;

## Način podnošenja prijave

Prijavu sa pratećom dokumentacijom potrebno je dostaviti u DVA primjerka, uvezane, u A4 formatu. Na jednom primjerku jasno navesti „Original“. Na drugom primjerku navesti „Kopija“.

Prijave se podnose lično ili preporučenom poštom u jednoj zatvorenoj koverti na adresu:

**Grad Doboj**

**Hilandarska 1,**

**74000 DOBOJ**

**Projektni tim**

Na koverti je potrebno navesti naziv javnog poziva za koji se zahtjev podnosi:

**JAVNI POZIV: PODSTICAJI PRIVREDNOM SEKTORU U GRADU DOBOJU U SVRHU JAČANJA KONKURENTNOSTI, POVEĆANJA PROIZVODNJE I OČUVANJA RADNIH MJESTA –**  **NE OTVARATI PRIJE ZVANIČNOG OTVARANJA!**

Krajnji rok za podnošenje prijava je **17.08.2020. godine do 15:00 h**, što se potvrđuje datumom na otpremnici, prijemnim pečatom ili priznanicom.

Nepotpune prijave kao i prijave podnesene nakon isteka roka neće se razmatrati.

Sve dostavljene prijave će se ocjenjivati u dva koraka, pri čemu je prvi korak – provjera formalne ispravnosti podnesenih prijava i ispunjenosti obaveznih kriterijuma – eliminatoran, dok se u drugom koraku ocjenjuje kvalitet podnesenog prijedloga.

## Dodatne informacije

Zainteresovani kandidati mogu dobiti savjetodavnu pomoć oko popunjavanja projektne prijave, kao i tumačenje pojedinih elemenata Javnog poziva putem elektronske pošte investicije@doboj.gov.ba ili putem telefona 053/250-096. Projektni tim će tokom trajanja Javnog poziva 11.08.2020. godine održati otvoreni dan (informativni sastanak) u Gradu Doboju radi pružanja potrebnih tumačenja i objašnjenja. Uzimajući u obzir situaciju u vezi sa epidemijom COVID 19, svi kandidati zainteresovani za učešće na informativnom sastanku OBAVEZNI su svoje prisustvo najaviti putem navedene elektronske pošte. U slučaju velikog odziva, organizovaće se dodatni sastanak/sastanci za manje grupe učesnika. Prijavljeni kandidati će dobiti obavještenje o datumu sastanka na kojem mogu prisustvovati.

# DINAMIKA REALIZACIJE JAVNOG POZIVA

Predviđeni vremenski rok za sprovođenje procesa izbora korisnika je sljedeći:

|  |  |
| --- | --- |
| Aktivnost | Datum |
| Objavljivanje Javnog poziva | 03.08.2020. |
| Krajnji rok za podnošenje prijava | 17.08.2020. do 15:00h |
| Informativni dan: | 11.08.2020. u 10:00 h u sali Skupštine Grada |
| Obavještenje o rezultatima Javnog poziva | 21.08.2020. |
| Krajnji rok za podnošenje žalbe | 28.08.2020. do 15:00 h |
| Rok za donošenje odluke o žalbi | 02.09.2020. |
| Potpisivanje ugovora sa izabranim korisnicima podsticaja | 07.09.2020. |
| Rok za prenos 1. tranše podsticaja korinicima | 15.09.2020. |

Preliminarna rang lista korisnika izabranih na osnovu ovog Javnog poziva biće objavljena na službenoj internet prezentaciji Grada Doboj ([www.doboj.gov.ba](http://www.doboj.gov.ba)) i oglasnoj tabli. Podnosioci prijava koji se nađu na Preliminarnoj rang listi biće pismeno obaviješteni o rezultatima bodovanja. Obavještenje o rangiranju dostavlja se putem elektronske pošte. Podnosioci prijava koji u prijavi ne navedu adresu elektronske pošte neće dobiti pismeno obavještenje drugim putem. Podnosioci prijava čije prijave ne prođu formalnu provjeru neće biti rangirani niti posebno obavještavani.

Nakon isteka roka za žalbe i roka za donošenje odluka Drugostepene komisije za žalbe biće formirana Konačna rang lista. Na osnovu Konačne rang liste, a na prijedlog Komisije za izbor korisnika, Gradonačelnik će donijeti Odluku o dodjeli podsticaja. Ugovori o dodjeli podsticaja biće potpisani sa korisnicima prema redoslijedu na Konačnoj rang listi do utroška raspoloživog iznosa podsticajnih sredstava. Korisnici kojima Odlukom budu dodijeljena sredstva za podsticaj dobiće pismeno obavještenje putem elektronske pošte. Prije potpisivanja, korisnici će dobiti na uvid Nacrt ugovora. Svi korisnici će dobiti obavještenje o terminu potpisivanja Ugovora.

Žalbeni postupak

Podnosioci prijava na Javni poziv imaju pravo žalbe na Preliminarnu rang listu. Prigovor se podnosi u roku od sedam dana od dana objavljivanja Preliminarne rang liste Komisiji za žalbe koju formira Gradonačelnik. Komisija za žalbe odlučuje o žalbi u roku od pet dana nakon isteka roka za podnošenje žalbi i o svojoj odluci obavještava podnosioce žalbi pismenim putem.

# UGOVARANJE, REALIZACIJA PROJEKTA I IZVJEŠTAVANJE

Sva prava i obaveze ugovornih strana biće detaljno utvrđeni u Ugovoru o grantu.

Grad Doboj potpisuje ugovor sa svakim izabranim korisnikom podsticaja (Ugovor o grantu). Prilikom potpisivanja ugovora korisnik prilaže ovjerenu, potpisanu i registrovanu blanko mjenicu sa ovjerenim i potpisanim mjeničnim ovlašćenjem u vrijednosti odobrenih sredstava.

Krajnji rok za završetak svih projektnih aktivnosti i dostavljanje dokumentacije neophodan su preduslov za isplatu 2. tranše podsticajnih sredstava.

Ukoliko analizom dostavljene dokumentacije bude utvrđeno da korisnik podsticaja nije ispunio sve uslove navedene u projektnoj prijavi, odnosno Ugovoru, korisnik će biti u obavezi da vrati sredstva davaocu podsticaja.